open-index/open-wikipedia-markdown huggingface dataset:
Ωμπρύ ντε Τρουά-Φονταίν

Ο **Ωμπρύ**, γαλλ.: *Aubry de Trois-Fontaines*, λατιν.: *Albericus* (άκμασε το 1230-1251, απεβ.  1252) ήταν ένας μεσαιωνικός Κιστερκιανός χρονικογράφος, που έγραφε στα λατινικά. Ήταν μοναχός της Μονής Τρουά-Φοντέν στην επισκοπή Σαλόν-συρ-Μαρν. Απεβίωσε μετά το 1252. Έγραψε ένα χρονικό που περιέγραφε παγκόσμια γεγονότα, από τη Δημιουργία έως το έτος 1241.

## Βιογραφία και έργα
Ο Ωμπρύ πιθανότατα καταγόταν από ευγενή οικογένεια της Λιέγης, η οποία είχε την οικονομική δυνατότητα να του προσφέρει καλή εκπαίδευση. Έγινε μοναχός στο αβαείο Τρουά-Φονταίν το αργότερο το 1230.

Το 1232 ο Ωμπρύ ξεκίνησε το έργο *Χρονικό του Αλβρίκου μοναχού των Τριών Κρηνών* (Chronica Albrici Monachi Trium Fontium) και συνέχισε να εργάζεται επάνω σε αυτό μέχρι τουλάχιστον το 1251, αφού χρησιμοποίησε μία ιστορία του Ζιλ του Oρβάλ *Πράξεις των επισκόπων της Λιέγης* (Gesta episcoporum Leodiensium). Οι πηγές του περιελάμβαναν επίσης το παγκόσμιο χρονικό του Σιγεβέρτου του Ζαμλού και τα βιβλία 45-49 από το *Χρονικόν* τού Ελινάν του Φρουαμόν.

Το χρονικό του Ωμπρύ περιγράφει παγκόσμια γεγονότα από την εποχή της Δημιουργίας, και περιέχει πρωτότυπα γραπτά που ξεκινούν από το 674, όταν (σύμφωνα με το χρονικό) τα λείψανα του Αγίου Βενέδικτου μεταφέρθηκαν από ένα μοναστήρι του Μόντε Κασίνο στο αβαείο Φλερύ στις όχθες του Λίγηρα. Το χρονικό τελειώνει απότομα με μία περιγραφή τής μεταφοράς τής σορού του Ζακ ντε Βιτρύ (απεβ. το 1240) στο αβαείο Ουνιέ το 1241.

Το χρονικό του Ωμπρύ δημοσιεύτηκε στην *Monumenta Germaniae Historica* το 1874. 

## Αναφορές


## Βιβλιογραφία
* Reindel, K., «Petrus Damiani bei Helinand von Froidmont und Alberich von Troisfontaines», *Deutsches Archiv für Erforschung des Mittelalters* 53,1 (1997), 205-224.
* Schmidt-Chazan, «Aubri de Trois-Fontaines, un historien entre la France et l'Empire», *Annales de l'Est*, t.36, 1984, σελ.&nbsp;163-192
* AM Wyrwa, Alberyk z Trois Fontaines και jego średniowieczna kronika świata, w: Cognitioni Gestorum. Studia z dziejów średniowiecza dedykowane Profesorowi Jerzemu Strzelczykowi, κόκκινο. DA Sikorski, AM Wyrwa, Poznań-Warszawa 2006, s. 319-344
* AM Wyrwa, Alberyk z Trois-Fontaines o początkach chrześcijaństwa w Prusach, w: Wielkopolska - Polska – Τσεχία. Studia z dziejów średniowiecza ofiarowane Profesorowi Bronisławowi Nowackiemu, κόκκινο. Z. Górczak, J. Jaskulski, Poznań 2009, s. 69-99
* *Rech Régis.* Alberich of Troisfontaines // Encyclopedia of the Medieval Chronicle, ed. από τους Graeme Dunphy και Cristian Bratu. — Leiden: Brill, 2016.

Κατηγορία:Μεσαίωνας
Πλατιά Περάματα Ηρακλείου

Τα **Πλατιά Περάματα** είναι παραθαλάσσιος οικισμός της Κρήτης στην Περιφερειακή Ενότητα Ηρακλείου και τον Δήμο Φαιστού. Βρίσκονται στα νότια παράλια του νησιού και το Λιβυκό Πέλαγος, ανάμεσα στους Καλούς Λιμένες και τον Λέντα σε υψόμετρο 20 μέτρα ενώ απέχουν περίπου 19 χιλιόμετρα νότια από τις Μοίρες. Απογράφονται επίσημα ως ξεχωριστός οικισμός για πρώτη φορά το 1961 στην κοινότητα Αντισκαρίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Αντισκάρι, τους Κριγούς, τον Τζίγκουνα και τη Μονή Απεζανών αποτελούν την Κοινότητα Αντισκαρίου, που υπάγεται στη Δημοτική Ενότητα Μοιρών του Δήμου Φαιστού και σύμφωνα με την απογραφή 2021 απογράφησαν 59 κάτοικοι ενώ με αυτήν του 2011 είχε 84. 

## Εξωτερικοί σύνδεσμοι

* Παραλία Πλατιά Περάματα στον ιστότοπο Ταξιδιωτικός οδηγός Κρήτης. 

## Παραπομπές


Ξεροκάμπια
Ξεροκάμπια
Τζίγκουνας Ηρακλείου

Ο **Τζίγκουνας** είναι οικισμός της Κρήτης στην Περιφερειακή Ενότητα Ηρακλείου και τον Δήμο Φαιστού. Βρίσκεται περίπου 25 χιλιόμετρα Ν.-ΝΑ. από τις Μοίρες, νοτιοανατολικά από το Αντισκάρι και δυτικά από τον Λέντα σε υψόμετρο 330 μέτρα. Απογράφεται επίσημα ως ξεχωριστός οικισμός για πρώτη φορά το 1991 στην κοινότητα Αντισκαρίου. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Αντισκάρι, τους Κριγούς, τα Πλατιά Περάματα και τη Μονή Απεζανών αποτελούν την Κοινότητα Μοιρών, που υπάγεται στη Δημοτική Ενότητα Μοιρών του Δήμου Φαιστού και σύμφωνα με την απογραφή 2021 απογράφησαν 39 κάτοικοι ενώ με αυτήν του 2011 είχε 53. 

## Σημείωση
Στην Κρήτη και τον Δήμο Μινώα Πεδιάδας υπάρχει ο οικισμός Τζίγκουνα.

## Εξωτερικοί σύνδεσμοι

* Παραλία Τσίγκουνα στον ιστότοπο https://www.cretanbeaches.com/.

## Παραπομπές


Τζίγκουνας
Τζίγκουνας
Αγαμέμνων Γκίλης

Ο **Αγαμέμνων Γκίλης** ή Γκίλλης (γενν. 1891 – άγνωστη ημερομηνία θανάτου) ήταν Έλληνας ποδοσφαιριστής, ο οποίος αγωνίστηκε ως μέσος και υπήρξε μέλος της εθνικής ομάδας ποδοσφαίρου της Ελλάδας. Είναι κυρίως γνωστός για τη συμμετοχή του ως αρχηγός στους Θερινούς Ολυμπιακούς Αγώνες του 1920, όπου η Ελλάδα συμμετείχε για πρώτη φορά σε διεθνές επίπεδο στο ποδόσφαιρο, αλλά και για την παρουσία του με τον ΓΣ Απόλλωνα στα χρόνια της Σμύρνης.

## Καριέρα
Ο Αγαμέμνων Γκίλης ξεκίνησε την ποδοσφαιρική του καριέρα στη Σμύρνη παίζοντας ως σέντερ φορ στον Απόλλωνα με τον οποίο κατέκτησε το πρωτάθλημα Σμύρνης όντας βασικό του στέλεχος. Ηταν στέλεχος της Μικτής Σμύρνης. Το 1920 όταν η Σμύρνη βρισκόταν υπό ελληνική διοίκηση κλήθηκε στην Εθνική Ελλάδας. Τον Ιούλιο 1920 στην προεπιλογή των παικτών για την Εθνική ολυμπιακή ομάδα στην Αθήνα, ορίστηκε ως αρχηγός του Απόλλωνα μαζί με τον Μ.Ζαλούμη, όντας αμφότεροι οι αρχαιότεροι των παικτών.

Η συμμετοχή του Αγαμέμνων Γκίλη μαζί με τους συμπαίκτες του στον Απόλλωνα Αντώνη Φωτιάδη και Δημήτρη Γώττη στην εθνική ομάδα ποδοσφαίρου της Ελλάδας έχει ιδιαίτερη σημασία, καθώς υπήρξε μέλος της πρώτης ελληνικής αποστολής που αγωνίστηκε στους Θερινούς Ολυμπιακούς Αγώνες του 1920 στην Αμβέρσα του Βελγίου, γεγονός που θεωρείται η απαρχή των διεθνών εμφανίσεων της εθνικής ομάδας ποδοσφαίρου. 
Ο αρχηγός του Απόλλωνα Γκίλλης ορίστηκε μάλιστα και αρχηγός της Εθνικής ομάδας, μαζί με τον Θ.Δημητρίου (αρχηγό του Πανιωνίου).

Στους Αγώνες αυτούς, η εθνική ομάδα ποδοσφαίρου της Ελλάδας αντιμετώπισε τη Σουηδία στον πρώτο γύρο, στις 28 Αυγούστου 1920, γνωρίζοντας ήττα με 9-0, με τον Γκίλη να είναι βασικός.

Μετά την Μικρασιατική καταστροφή προσέφυγε στην Αθήνα και συμμετείχε με τον Απόλλωνα που επανασυστάθηκε στο Πρωτάθλημα ποδοσφαίρου Ε.Π.Σ. Ελλάδος 1922-23. Την σεζόν 1928-29 μεταγράφηκε μαζι τον Ανδρέα Καλλιγά του Απόλλωνα, στον Πανιώνιο που είχε έδρα το Καλλιμάρμαρο.

## Δείτε επίσης
* Συμμετοχή της Ελλάδας στους Θερινούς Ολυμπιακούς Αγώνες 2020

## Πηγές
*  olympedia – Agamemnon•Gkilis
*Ιστορική αναδρομή - Απόλλων
*Πανίωνιος Ιστορία

## Παραπομπές


## Σημειώσεις

Κατηγορία:Έλληνες ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδος
Κατηγορία:Μικρασιατικός Ελληνισμός
Ιερά Μονή Αγίου Νικολάου Ηρακλείου

Η **Ιερά Μονή Αγίου Νικολάου** (αναφερόμενη συχνά ως «Αγίου Νικολάου Ζαρού») είναι μοναστήρι, το οποίο βρίσκεται στην έξοδο του Φαραγγιού του Γάφαρη (ή του Ρούβα), περίπου 48 χιλιόμετρα νοτιοδυτικά του Ηρακλείου και 3 χιλιόμετρα βόρεια του Ζαρού, στους νoτιοανατολικούς πρόποδες του Ψηλορείτη.  

Η αρχιτεκτονική της μονής είναι σύγχρονη και τα κτίσματά της έχουν αναπτυχθεί γύρω από δύο μονόχωρους ναούς της περιόδου της Ενετοκρατίας. Ο πρώτος είναι αφιερωμένος στον Άγιο Νικόλαο με τοιχογραφίες του 14ου αιώνα και τεχνοτροπίας της Παλαιολόγειας περιόδου ενώ ο δεύτερος στην Αγία Παρασκευή που αναστηλώθηκε γύρω στα 1970. Αρχικά ήταν ήταν μετόχι της Μονής Βαρσαμονέρου και ονομαζόταν «Άγιος Νικόλαος στα Καροπουλιανά», ενώ σε καταγραφή του 1644 αναφέρεται ως μετόχι κτηνοτροφικού χαρακτήρα. 

Η μονή είναι ανδρώα, υπάγεται στη Μητρόπολη Γορτύνης και Αρκαδίας και ακολουθεί το ιουλιανό ημερολόγιο. Απογράφεται επίσημα ως ξεχωριστός οικισμός για πρώτη φορά το 2011 στο Δήμο Φαιστού με 9 μοναχούς ενώ στην απογραφή 2021 παρέμειναν 9.

## Εξωτερικοί σύνδεσμοι
* Περιήγηση στο Μοναστήρι του Αγίου Νικολάου στο Ζαρό από το ΚρήτηTV. 

## Παραπομπές


Αγιου Νικολαου
Κατηγορία:Δήμος Ζαρού
Μαγιόρκα, το νησί του έρωτα

Το ***Μαγιόρκα, το νησί του έρωτα*** (Πρωτότυπος τίτλος: *Brevi amori a Palma di Majorca*) είναι Ιταλική κωμική ταινία του 1959 σε σκηνοθεσία του Τζόρτζιο Μπιάνκι και σενάριο των Βιτόριο Μετς, Ροδόλφο Σονέγκο και Ρομπέρτο Τζιανβίτι. Πρωταγωνιστούν οι: Αλμπέρτο Σόρντι, Τζίνο Τσέρβι και Μπελίντα Λι.

Η υπόθεση της ταινίας επικεντρώνεται στον Ανσέλμο Παντολφίνι, ο οποίος απαγάγει μια διάσημη Αμερικάνα ντίβα για να την επανενώσει με τον εραστή της Τζον, οργανώνοντας ένα πάρτι βασισμένο σε μακαρόνια και ιταλικά κρασιά.

Η ταινία έκανε πρεμιέρα στις 2 Δεκεμβρίου 1959 στην Ιταλία. Στην Ελλάδα κυκλοφόρησε στις 15 Ιανουαρίου 1962 και προβλήθηκε στους κινηματογράφους «Άντζελα» και «Παλλάς» της Αθήνας.

## Παραπομπές


## Βιβλιογραφία
*

## Εξωτερικοί σύνδεσμοι
* 

Κατηγορία:Ταινίες του 1959
Κατηγορία:Ιταλικές ταινίες της δεκαετίας 1950
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Μαγιόρκα
Sicario

Ο **Sicario** είναι Έλληνας τραγουδιστής και στιχουργός.

## Βιογραφία και καριέρα
Ο Sicario επιλέγει να κρατά κρυφή την προσωπική του ζωή και φορά μια χαρακτηριστική μάσκα που κρύβει μέρος του προσώπου του. Υπάρχουν αντιφατικές αναφορές για την ηλικία και το όνομά του, οι οποίες αναφέρουν πως λέγεται Γιώργος Μαντάς, με κάποιες πηγές να αναφέρουν πως γεννήθηκε στις 21 Οκτωβρίου 1996 στην Αλσατία της Γαλλίας, ενώ άλλες αναφέρουν πως γεννήθηκε το 2003. Ασχολείται με τη μουσική τουλάχιστον από πολύ μικρή ηλικία, όπως γνωστοποιήθηκε από ένα βίντεο του καλλιτέχνη από εκείνη τη χρονιά το οποίο διέρρευσε στο διαδίκτυο. Το μουσικό του στιλ έχει χαρακτηριστεί ως ποπ, αστικό, τραπ και λαϊκό.

Το 2023 κυκλοφόρησε τα τρία πρώτα του single, «Χορός», «Ταξίδι» και «Ευχή», πριν από την κυκλοφορία του πρώτου του άλμπουμ, *Η Μάσκα*. Το άλμπουμ, αποτελούμενο από 12 κομμάτια, κυκλοφόρησε στις 7 Δεκεμβρίου 2023 από την Panik Records και γνώρισε μεγάλη επιτυχία. Έγινε πλατινένιο και το κομμάτι «Ίσως» έγινε διαμαντένιο και έφτασε στον χρυσό δείκτη πωλήσεων της IFPI. Ο Sicario έλαβε ακόμα περισσότερη αναγνώριση με τη συμμετοχή του στην περιοδεία του Κωνσταντίνου Αργυρού το 2024.

Το 2024 κυκλοφόρησε το διπλά πλατινένιο single «Αυτός», το οποίο ακολούθησε με τα single «Φωτιά» και «Έμμονη Ιδέα» (με τον Ivan Greko) το 2025. Στις 1 Ιουλίου 2025, κυκλοφόρησε το δεύτερο άλμπουμ του, *Χώρα του Ποτέ*. Το άλμπουμ περιλαμβάνει τα single «Αυτός» και «Φωτιά» και αποτελείται από 2 δίσκους και συνολικά από 22 κομμάτια. Περιλαμβάνει συνεργασίες με τους Kid Young, Beyond, OGE, MADÚ, Kareem Kalokoh και KATO (GRC). Τον Αύγουστο κυκλοφόρησε το single «Paradiso» με τον Snik και τον Κωνσταντίνο Αργυρό και τον Σεπτέμβριο, συμμετείχε σε μια συναυλία προς τιμήν του Στέλιου Καζαντζίδη στο Παναθηναϊκό Στάδιο, όπου τραγούδησε το «Όταν βλέπετε να κλαίω».

## Δισκογραφία

### Άλμπουμ

### Singles

## Παραπομπές


## Εξωτερικοί σύνδεσμοι

* Ο Sicario στην Panik Records
Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Έλληνες τράπερ
Κατηγορία:Έλληνες τραγουδιστές ποπ
Κατηγορία:Λαϊκοί τραγουδιστές
Κατηγορία:Έλληνες ράπερ
Μεσήσκλι Ηρακλείου

Το **Μεσήσκλι** είναι ακατοίκητος οικισμός της Κρήτης στην Περιφερειακή Ενότητα Ηρακλείου. Βρίσκεται στους πρόποδες του Ψηλορείτη, σε απόσταση περίπου 16 χιλιόμετρα βόρεια από τις Μοίρες (έδρα του δήμου) και σε υψόμετρο 470 μέτρα, βόρεια της τεχνητής λίμνης Φανερωμέρνης και 5 χιλιόμετρα δυτικά του Ζαρού. Απογράφεται επίσημα ως ξεχωριστός οικισμός για πρώτη φορά το 1951 στην κοινότητα Βοριζίων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Βορίζια και τον Λαλουμά αποτελούν την Κοινότητα Βοριζίων, που υπάγεται στη Δημοτική Ενότητα Ζαρού του Δήμου Φαιστού και σύμφωνα με την απογραφή 2021 δεν έχει μόνιμους κατοίκους όπως και με αυτήν του 2011. 

## Παραπομπές


Μεσήσκλι
Μεσήσκλι
Γιόχαν Κρίστιαν Μπαχ (1640-1682)

Ο **Γιόχαν Κρίστιαν Μπαχ** (γερμ. *Johann Christian Bach*, Ερφούρτ, βαπτ. 17 Αυγ. 1640 - Ερφούρτ, ταφή 1 Ιουλίου 1682) ήταν μουσικός και γιος του Γιοχάνες Μπαχ. Διδάχθηκε μουσική από τον πατέρα του, στην πόλη Ερφούρτ της Γερμανίας, καθώς και από τον ξάδελφό του Γιόχαν Κρίστοφ Μπαχ στο Άιζεναχ. Διετέλεσε διευθυντής μουσικής στο Ερφούρτ περίπου το 1666 ή το 1667.

## Παραπομπές
Νίκος Χριστογεώργος

Ο **Νίκος Χριστογεώργος** (γεννημένος στις 3 Ιανουαρίου του 2000 στην Αθήνα) είναι Έλληνας ποδοσφαιριστής που αγωνίζεται ως τερματοφύλακας για λογαριασμό του ΟΦΗ. Έχει υπάρξει διεθνής με την Κ-21 της Ελλάδας.

## Καριέρα σε συλλόγους

### Παναθηναϊκός
Ο Χριστογέωργος ξεκίνησε την καριέρα του στις ακαδημίες του Κωστέα Γείτονα και στην συνέχεια εντάχθηκε στις ακαδημίες του Παναθηναϊκού.

Τον Ιούνιο του 2018, ο Χριστογεώργος υπέγραψε το πρώτο του επαγγελματικό συμβόλαιο.

Την 1η Ιουλίου του 2020, ο Χριστογεώργος πραγματοποίησε το ντεμπούτο του σε επαγγελματικό επίπεδο, ξεκινώντας βασικός σε μία εντός έδρας νίκη της ομάδας του με 2-0 επί του Άρη Θεσσαλονίκης για τα πλέι-οφ της Σούπερ Λιγκ. 

Στις 9 Απριλίου του 2021, ο Χριστογέωργος ανανέωσε το συμβόλαιό του με τον Παναθηναϊκό μέχρι το καλοκαίρι του 2024. 

#### ΟΦΗ
Στις 31 Ιανουαρίου του 2023, ο Χριστογέωργος υπέγραψε με τον ΟΦΗ συμβόλαιο ισχύς έως και το καλοκαίρι του 2026. 

Πραγματοποίησε το ντεμπούτο του με τον ΟΦΗ στις 13 Μαΐου του ίδιου έτους, σε μία εκτός έδρας επικράτηση της ομάδας του με 2-0 επί του Παναιτωλικού, στα πλαίσια των πλέι-άουτ της Σούπερ Λιγκ. 

Κατά την σεζόν 2024-2025, όπου ο ΟΦΗ έφτασε μέχρι και τον τελικό κυπέλλου, ο Χριστογεώργος ήταν βασικό μέλος της ομάδας σημειώνοντας 31 εμφανίσεις σε πρωτάθλημα και κύπελλο.  Αγωνίστηκε ως βασικός στον τελικό του Κυπέλλου με τον Ολυμπιακό στο ΟΑΚΑ, στις 17 Μαΐου του 2025. 

Στις 23 Μαΐου του 2025, ο Χριστογεώργος ανανέωσε το συμβόλαιό του με τον κρητικό σύλλογο μέχρι το 2028. 

## Διακρίσεις
**ΟΦΗ**

* Φιναλίστ Κυπέλλου Ελλάδας: 2024-25

## Παραπομπές

Κατηγορία:Έλληνες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Παναθηναϊκού Β
Κατηγορία:Ποδοσφαιριστές Σούπερ Λιγκ 2 Ελλάδας
Κατηγορία:Ποδοσφαιριστές ΟΦΗ
Άκης (όνομα)

Το **Άκης** είναι ένα ελληνικό ανδρικό όνομα, που χρησιμοποιείται ως χαϊδευτικό των περισσότερων ονομάτων. 
[μικρογραφία|[Άκης Σακελλαρίου]]
[μικρογραφία|[Άκης Τσοχατζόπουλος]]

## Άτομα με το όνομα Άκης

* Άκης Δαούτης (Σωτήριος Δαούτης, 1960-2023), Έλληνας συνθέτης και μουσικός 
* Άκης Δρακουλινάκος (Θεόδωρος Δρακουλινάκος, 1952-2012), Έλληνας ηθοποιός 
* Άκης Ζήκος (Ανδρέας Βασίλειος Ζήκος, 1974-), Έλληνας ποδοσφαιριστής 
* Άκης Καλλινικίδης (Αβραάμ Καλλινικίδης, 1977-), Έλληνας καλαθοσφαιριστής 
* Άκης Κατσουπάκης (1972-), Έλληνας μουσικός, ενορχηστρωτής και παραγωγός δίσκων 
* Άκης Μάντζιος (Απόστολος Μάντζιος, 1969-), Έλληνας ποδοσφαιριστής και προπονητής 
* Άκης Μελάχρης (1977-), Έλληνας κομίστας και εικονογράφος 
* Άκης Πάνου (Αθανάσιος-Δημήτριος Πάνου, 1933-2000), Έλληνας συνθέτης και στιχουργός 
* Άκης Πετρετζίκης (Γεώργιος Ευλάμπιος Πετρετζίκης, 1984-), Έλληνας αρχιμάγειρας και τηλεπαρουσιαστής 
* Άκης Σακελλαρίου (Καλούδης Σακελλαρίου, 1961-), Έλληνας ηθοποιός 
* Άκης Σκέρτσος (Χρήστος Γεώργιος Σκέρτσος, 1976-), Έλληνας δημοσιογράφος και πολιτικός 
* Άκης Στολτίδης (Ιεροκλής Στολτίδης, 1975-), Έλληνας ποδοσφαιριστής και νυν προπονητής 
* Άκης Τσοχατζόπουλος (Απόστολος Αθανάσιος Τσοχατζόπουλος, 1939-2021), πολιτικός μηχανικός και πολιτικός 
* Άκης Φλωρεντής (Μπαρούχ Φλωρεντίν, 1955-2015), Έλληνας ηθοποιός 
* Άκης Χατζηαντωνίου (Θεόδωρος Χατζηαντωνίου, 1974-), Έλληνας πετοσφαιριστής 

## Παραπομπές
Καλύβια Φανερωμένης Ηρακλείου

Τα **Καλύβια** είναι οικισμός της Κρήτης στην Περιφερειακή Ενότητα Ηρακλείου. 

## Γενικά στοιχεία
Τα Καλύβια βρίσκονται στο νότιο τμήμα του νησιού, σε υψόμετρο 120 μέτρα, ανάμεσα στο Τυμπάκι (9 χιλιόμετρα δυτικά) και τις Μοίρες (έδρα του δήμου - 5 χιλιόμετρα ανατολικά). Βόρεια του χωριού είναι η Φανερωμένη ενώ νότια περνάει ο Γεροπόταμος και ΕΟ Ηρακλείου - Φαιστού. Βορειοδυτικά του χωριού είναι ο αρχαιολογικός χώρος της Φαιστού ενώ σημαντικό θρησκευτικό αξιοθέατο της περιοχής είναι η Μονή Καλυβιανής στα νότια του.  

Απογράφονται επίσημα ως ξεχωριστός οικισμός για πρώτη φορά το 1925 στην τότε κοινότητα Βόρρων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με την Φανερωμένη και τη Μονή Καλυβιανής αποτελούν την Κοινότητα Φανερωμένης, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 41 κάτοικοι ενώ με αυτήν του 2011 είχε 21. 

## Σημείωση
Στην Κρήτη και τον Δήμο Αρχανών-Αστερουσίων υπάρχει ο συνώνυμος οικισμός Καλύβια.

## Εξωτερικοί σύνδεσμοι

* Η Μονή Παναγίας Καλυβιανής στον ιστότοπο https://www.cretanbeaches.com/.

## Παραπομπές


Καλύβια
Καλύβια
Οι δύο γλεντζέδες

***Οι δύο γλεντζέδες *** (Πρωτότυπος τίτλος: *Il conte Max*) είναι Ιταλο - ισπανική κωμική ταινία του 1957 σε σκηνοθεσία του Τζόρτζιο Μπιάνκι. Το σενάριο γράφτηκε από τον ίδιο τον σκηνοθέτη, σε συνεργασία με τους Μάριο Καμερίνι, Ρουτζέρο Μακάρι, Αμλέτο Παλέρμι, Έτορε Σκόλα, Μάριο Σολντάτι, Ροντόλφο Σονέγκο, Αλμπέρτο ​​Σόρντι και Λουίς Τρίας ντε Μπες. Πρωταγωνιστούν οι Αλμπέρτο Σόρντι, Βιττόριο ντε Σίκα και Αν Βερνόν.

Αποτελεί διασκευή της ταινίας *Ο κύριος Μαξ* του 1937, στην οποία ο Ντε Σίκα είχε υποδυθεί τον ομώνυμο ρόλο.

## Πλοκή
Ο Αλμπέρτο ​​Μποτσέτι, Ρωμαίος πράκτορας εφημερίδων στη Βία Βένετο, μπερδεύεται με τον Κόμη Μαξ Ορσίνι Βαράλντο, έναν άπορο ευγενή και ληστή, ενώ βρισκόταν σε διακοπές στην Κορτίνα (όπου πήγε αντί να πάει διακοπές στο χωριό Καπρακότα, όπως επιθυμούσε ο θείος του).

Εκεί συναντά τη Βαρόνη Έλενα ντι Βιλομπρόζα, η οποία τον προσκαλεί να ενταχθεί στην παρέα του κύκλου της, που κατευθύνονται στη Σεβίλλη, αλλά γνωρίζει και την οικονόμο τους, τη Λαουρέτα. Στη Σεβίλλη, ο Αλμπέρτο αφού κάνει χρέη για να δώσει ορχιδέες στη βαρόνη, επαναπατρίζεται στην Ιταλία. Λίγο καιρό αργότερα, στη Ρώμη, ενώ εργάζεται στο περίπτερο, συναντά τη Λαουρέτα, η οποία εκπλήσσεται πολύ από την ομοιότητα μεταξύ του Αλμπέρτο ​​και του Κόμη Μαξ. Μια σειρά από μεταμορφώσεις, στις οποίες ο Αλμπέρτο ​​φοράει τα ρούχα του κόμη, ο οποίος φλερτάρει τη βαρόνη, κάνουν τη Λαουρέτα καχύποπτη. Αυτό τον οδηγεί να επιλέξει ανάμεσα στο να ζήσει μια πλούσια ζωή αλλά όχι τη δική του και σε μια άλλη πιο φυσιολογική που του ανήκει. Η απόφαση λαμβάνεται όταν ανακαλύπτει τον αλαζονικό και ταπεινωτικό τρόπο με τον οποίο οι ευγενείς φέρονται στην όμορφη και γλυκιά Λαουρέτα. 

## Διανομή ρόλων

*Αλμπέρτο Σόρντι - Αλμπέρτο ​​Μποτσέτι
*Βιττόριο ντε Σίκα - Κόμης Μαξ Ορσίνι Βαράλντο
*Αν Βερνόν - βαρόνη Έλενα ντι Βιλομπρόζα
*Σουζάνα Κανάλες - Λαουρέτα Κάμπο
*Τίνα Πίκα - Λα Ζία
*Χουάν Κάλβο - Λο Ζίο Τζιοβάνι

## Κυκλοφορία

Η ταινία έκανε πρεμιέρα στις 6 Νοεμβρίου 1957 στην Ιταλία. Στην Ελλάδα κυκλοφόρησε στις 29 Οκτωβρίου 1963 και προβλήθηκε στους κινηματογράφους «Αθηνά» και «Μαξίμ» της Αθήνας. 

## Παραπομπές


## Βιβλιογραφία
*

* Chiti, Roberto & Poppi, Roberto. *Dizionario del cinema italiano: Dal 1945 al 1959*. Gremese Editore, 1991.

## Εξωτερικοί σύνδεσμοι
* 

Κατηγορία:Ταινίες του 1957
Κατηγορία:Ιταλικές ταινίες της δεκαετίας 1950
Κατηγορία:Ισπανικές ταινίες
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ασπρόμαυρες ταινίες
Κατηγορία:Ταινίες γυρισμένες στην Ισπανία
Γουάνγκ Μπι

Ο **Γουάνγκ Μπι** (王弼， 226 - 249) ήταν φιλόσοφος, πολιτικός και σχολιαστής κειμένων. Κατά την σύντομη ζωή του, συνέγραψε σχολιασμούς του Τάο Τε Τζινγκ και του Ι Τσινγκ, οι οποίοι είχαν μεγάλη επίδραση στην κινεζική φιλοσοφία. Σήμερα, οι περισσότερες μεταφράσεις του Τάο Τε Τζινγκ γίνονται από το πρωτότυπο κείμενο που παρέδωσε ο Γουάνγκ Μπι. 

## Ζωή και καταγωγή
Ο παππούς του Γουάνγκ Μπι, ονόματι Γουάνγκ Κάι (王凯) , ανήκε στην ίδια φατρία με τον Γουάνγκ Τσαν, έναν από τους επτά διανοουμένους του Τζίαν Αν, ενώ η κόρη του Γουάνγκ Κάι ήταν κόρη του πολέμαρχου Λιόου Μπιάο. Αφού οι δύο γιοί του Γουάνγκ Τσαν ενεπλάκησαν στην εξέγερση του Γουέι Φενγκ το έτος 219 και συνακόλουθα εκτελέσθηκαν, ο πατέρας του Γουάνγκ Μπι, ο Γουάνγκ Γίε, αναδείχθηκε σε διάδοχο του Γουάνγκ Τσαν. Ο Γουάνγκ Γίε επίσης κληρονόμησε την βιβλιοθήκη του Γουάνγκ Τσαν, η οποία αριθμούσε περίπου 10000 τόμους (συμπεριλαμβανομένων βιβλίων από την συλλογή του Τσάι Γιόνγκ. Ο Γουάνγκ Μπι υπηρέτησε σαν χαμηλόβαθμος αξιωματούχος στο κράτος του Τσάο Γουέι κατά την περίοδο των τριών βασιλείων. Πέθανε σε μία επιδημία, σε ηλικία 23 ετών.

Τα σημαντικότερα έργα του Γουάνγκ Μπι είναι μία σχολιασμένη έκδοση του Τάο Τε Τζινγκ του Λάο Τσε, καθώς και του *Βιβλίου των Αλλαγών* (Ι Τσινγκ). Το κείμενο του Τάο Τε Τζινγκ που δημοσιεύθηκε με τον σχολιασμό του εθεωρείτο ευρέως ως το καλύτερο χειρόγραφο του κειμένου, μέχρι την ανακάλυψη των κειμένων του Μα Γουάνγκ Ντούι το 1973, τα οποία χρονολογούνται από την δυναστεία Χαν. Ο Γουάνγκ Μπι ανήκε στο φιλοσοφικό ρεύμα του Συάν Συε, το οποίον συμβίβαζε αρχές του Ταοϊσμού με διδασκαλίες του Κομφουκιανισμού.

## Έργα
Τουλάχιστον τρία έργα του μάς είναι γνωστά: μία σχολιασμένη έκδοση των Αναλέκτων του Κομφούκιου, η οποία επιβιώνει μόνον σε πλάγιες αναφορές άλλων συγγραφέων. Ακόμα, επιβίωσαν σχολιασμοί του Ι Τσινγκ και του Τάο Τε Τζινγκ, έργα τα οποία άσκησαν μεγάλη επίδραση στην ύστερη φιλοσοφική σκέψη επάνω σε αυτά τα κείμενα.
## Παραπομπές
Φρειδερίκος του Ζάαρμπρυκεν

Ο **Φρειδερίκος**, γερμ.: *Friedrich von Saarbrücken* (απεβ. το 1135) από τον Οίκο του Σααρμπρύκεν ήταν Γερμανός ευγενής. Ήταν ο πρώτος που αυτοαποκαλέστηκε *κόμης του Ζάαρμπρυκεν*.

## Βιογραφία
Ο πατέρας του, Ζήγκμπερτ, ήταν κόμης στο Ζάαργκαου. Η μητέρα του μπορεί να ήταν κόρη τού κυρίου του Έπενσταϊν. Ο αδελφός του Μπρούνο ήταν επίσκοπος του Σπάιερ. Ο αδελφός του Άνταλμπερτ Α΄ ήταν αρχιεπίσκοπος-εκλέκτορας του Μάιντς.

Το 1105 ο Φρειδερίκος κληρονόμησε τη θέση τού πατέρα του. Το 1118 ονομάστηκε για πρώτη φορά κ*όμης του Ζάαρμπρυκεν*. Ήταν υποτελής του επισκόπου του Μετς.

## Οικογένεια
Ο Φρειδερίκος νυμφεύτηκεε τη Γκίζελα της Λωρραίνης, η οποία έφερε στον γάμο της περιουσία γύρω από το αβαείο του Χόρνμπαχ. Απέκτησαν τρία παιδιά:
* Αγνή, παντρεύτηκε  στον Φρειδερίκο Β' δούκα της Σουηβίας.
* Σίμων Α΄, διάδοχός του.
* Αδάλβερτος Β΄, αρχιεπίσκοπος-εκλέκτορας του Μάιντς από το 1138 έως το 1141.

## Γενεαλογία του Οίκου του Ζάαρμπρυκεν

## Αναφορές
* 

## Παραπομπές


Κατηγορία:Οίκος του Ζάαρμπρυκεν
Επτά διανοούμενοι του Τζίαν Αν

Οι επτά διανοούμενοι της εποχής Τζίαν Αν (κινεζικά: 建安七子 jian an qi zi), όρος που μεταφράζεται ακόμα ως *επτά φιλόσοφοι του Τζίαν Αν* ή *επτά δάσκαλοι του Τζίαν Αν*, ήταν μία χορεία διανοουμένων που έδρασε κατά την ανατολική Δυναστεία Χαν. Η εποχή του Τζίαν Αν ήταν τα έτη από 196 έως το 220, κατά την βασιλεία του Αυτοκράτορα Σίαν. Όντας γνωστή ως εποχή αναταραχής λίγο πριν την αυγή των εποχή των τριών βασιλείων, η περίοδος Τζίαν Αν έγινε δημοφιλές θέμα στην κουλτούρα της ανατολικής Ασίας.

## Λίστα των επτά διανοουμένων
*Γουάνγκ Τσαν （王粲）
*Τσεν Λιν （陈琳）
*Ρουάν Γιού (阮瑀)
*Λιόου Τζεν (劉楨)
*Συ Γκαν （徐干）
*Γινγκ Γιάνγκ (應瑒)
*Κονγκ Ρονγκ (孔融）
Νέο Καλαμάκι Ηρακλείου

Το **Νέο Καλαμάκι** είναι παραθαλάσσιος οικισμός της Κρήτης στην Περιφερειακή Ενότητα Ηρακλείου. 

## Γενικά στοιχεία
Το Νέο Καλαμάκι βρίσκεται στα νότια παράλια του νησιού, στο Λιβυκό πέλαγος και τον Όρμο Μεσαρά, δίπλα και νότια από το Καλαμάκι, του οποίου αποτελεί πολεοδομική συνέχεια. Απέχει περίπου 15 χιλιόμετρα Δ.-ΝΔ. από τις Μοίρες (έδρα του δήμου) και 9 χιλιόμετρα νότια από το Τυμπάκι.  

Απογράφεται επίσημα ως ξεχωριστός οικισμός για πρώτη φορά το 1991 στην κοινότητα Πιτσιδίων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με τα Πιτσίδια και τα Μάταλα αποτελούν την Κοινότητα Πιτσιδίων, που υπάγεται στη Δημοτική Ενότητα Τυμπακίου του Δήμου Φαιστού και σύμφωνα με την απογραφή 2021 απογράφησαν 54  κάτοικοι ενώ με αυτήν του 2011 είχε 276. 

## Παραπομπές


Καλαμάκι
Καλαμάκι
Σίμων Α΄ του Ζάαρμπρυκεν

Ο **Σίμων Α΄**, γερμ.: *Simon I graf von Saarbrücken* (απεβ. μετά το 1182) ήταν Γερμανός ευγενής.  Ήταν ο δεύτερος εν ενεργεία κόμης του Ζάαρμπρυκεν, με θητεία το διάστημα 1135 - 1183.

## Βιογραφία
Ο Σίμων ήταν γιος του Φρειδερίκου κόμη του Ζάαρμπρυκεν (απεβ. το 1135) και τής συζύγου του Γκίζελας της Λωρραίνης (γενν. π.1100), κόρης του Θεοδώριχου Β΄ δούκα της Λωρραίνης. Διαδέχθηκε τον πατέρα του ως κόμης του Ζάαρμπυικεν το 1135. Ο νεότερος αδελφός του Άνταλμπερτ Β΄ έγινε αρχιεπίσκοπος του Μάιντς το 1138.

Μετά το τέλος του, η κομητεία διαιρέθηκε. Ο μεγαλύτερος γιος του Σίμων Β΄ κληρονόμησε μία μικρότερη κομητεία του Ζάαρμπρυκεν. Ο μικρότερος γιος του Ερρίκος Α΄, ίδρυσε τη νέα κομητεία του Τσβάιμπρυκεν .

## Οικογένεια
Ο Σίμων νυμφεύτηκεε τη Ματθίλδη, πιθανώς κόρη του Μέγκινχαρντ Α΄ κόμη του Σπόνχαϊμ. Απέκτησαν μαζί τα ακόλουθα παιδιά:
* Σίμων Β΄ (γενν. 1207), διάδοχος ως κόμης. Νυμφεύτηκε γύρω στο 1180 τη Λίουτγκαρντ (γενν. 1239), κόρη ή στενή συγγενή του Έμιχ Γ΄ κόμη του Λάινινγκεν. Ένας από τους γιους τους ήταν ο:
** Σίμων Γ΄ και ένας άλλος ήταν ο Φρειδερίκος Γ΄ (γενν. 1237), ο οποίος κληρονόμησε την κομητεία του Λάινινγκεν.
* Ερρίκος Α΄ (απεβ. το 1228), νυμφεύτηκε την Χέντβιχ (από το 1228), κόρη του Φρειδερίκου Α΄ δούκα της Λωρραίνης. Έγινε κόμης του Τσβάιμπρυκεν.
* Φρειδερίκος (γενν. 1187).
* Γκότφρηντ, ένας ιερέας στο Μάιντς.
* Aδαλβέρτος (απεβ. μετά το 1210), αρχιδιάκονος στο Mάιντς.
* Γιούττα (γενν. 1223), παντρεύτηκε τον Φόλμαρ Β΄ κόμη του Μπλήσκαστελ, γιο του Φόλμαρ Α΄ (γενν. 1179), και της Κλημεντίας του Μετς.
* Σοφία (απεβ. μετά το 1215), παντρεύτηκε τον Ερρίκο Γ' δούκα του Λίμπουργκ (1140-1121).
* Aγνή (απεβ. πριν το 1180), παντρεύτηκε τον Γκύντερ Γ΄ κόμη του Σβάρτσμπουργκ (απεβ. μετά το 1197).

## Αναφορές

## Εξωτερικοί σύνδεσμοι
* Βιογραφία του Σάιμον φον Ζάαρμπρικεν από το [βιβλίο του Τσαρλς Κάουλι "Μεσαιωνικές Χώρες"](https://fmg.ac/Projects/MedLands/LOTHARINGIAN%20(UPPER)%20NOBILITY.htm#SimonISaarbruckendied1183A)

Κατηγορία:Οίκος του Ζάαρμπρυκεν
Φαρί Ηρακλείου

Το **Φαρί** είναι εγκαταλελειμμένος οικισμός της Κρήτης στην Περιφερειακή Ενότητα Ηρακλείου. 

## Γενικά στοιχεία
Το Φαρί βρίσκεται στους πρόποδες του Ψηλορείτη και την πεδιάδα Μεσσαρά, σε υψόμετρο 400 μέτρα. Απέχει περίπου 11 χιλιόμετρα Β.-ΒΑ. από τις Μοίρες (έδρα του δήμου) και 3 χιλιόμετρα νότια του Ζαρού ενώ στα δυτικά του είναι η τεχνητή λίμνη Φανερωμένης. Αναφέρεται επίσημα για πρώτη φορά το 1925 να προσαρτάται στην κοινότητα Ζαρού. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, μαζί με το Μορόνι, τις Μάκρες και την Παναγία  αποτελούν την Κοινότητα Μορονίου, που υπάγεται στη Δημοτική Ενότητα Ζαρού του Δήμου Φαιστού και σύμφωνα με την απογραφή 2021 απογράφηκε 1 κάτοικος ενώ δεν απογράφηκε κανείς το 2011. 

## Εξωτερικοί σύνδεσμοι

* Φαρί: Το χωριό της Κρήτης που πωλείται ...  στην neakriti.gr.

## Παραπομπές


Φαρί
Φαρί
Ερρίκος Α΄ του Τσβάιμπρυκεν

Ο **Ερρίκος Α΄**, γερμ.: *Heinrich I. graf von Zweibrücken* (απεβ. 1222) ήταν ο πρώτος κόμης της κομητείας του Τσβάιμπρυκεν, η οποία ιδρύθηκε το 1182 ως αποτέλεσμα διαίρεσης κληρονομιάς. Κυβέρνησε μέχρι το 1222.

## Βιογραφία
Ο Ερρίκος Α΄ ήταν ο νεότερος από τους δύο γιους του Σίμωνα Α΄ κόμη του Ζάαρμπρυκεν, στις κτήσεις τού οποίου ανήκε το κάστρο Τσβάιμπρυκεν. Ενώ στον μεγαλύτερο γιο δόθηκε το Ζάαρμπρυκεν, ο νεότερος γιος έλαβε το ανατολικό τμήμα της περιοχής με το Τσβάιμπρυκεν και τα φέουδα της Λωρραίνης Λίντρες, Ζάαργκεμυντ και Μάριμοντ. Επιπλέον, υπήρχαν κτήματα κοντά στο Βορμς, που ανήκαν στην κομητεία του Τσβάιμπρκεν.

Ο Ερρίκος Α΄ αναφέρεται για πρώτη φορά το 1196 σε μία συνθήκη, που συνήφθη με τον αυτοκράτορα Ερρίκο ΣΤ΄ Χοενστάουφεν. Σε αυτή την πράξη, μεταβίβασε τα δικαιώματά του επί της κληρονομημένης *διοίκησης (vogtei)* του Ντίρμσταϊν στην αυτοκρατορία. Το 1198 συνήψε μία πράξη ανταλλαγής με τον ηγούμενο Βέρνερ του αβαείου Χόρνμπαχ, στην οποία απέκτησε τους λόφους "Γκούτινμπεργκ" και "Ρούπρεχτισμπεργκ". Το κάστρο Λέμπεργκ κτίστηκε στον πρώτο και το κάστρο Ρούπερτσταϊν στον δεύτερο λόφο. Στις δεκαετίες που ακολούθησαν, ο Ερρίκος Α΄ εμφανίζεται ποικιλοτρόπως ως υπογράφων ή μάρτυρας πράξεων, για παράδειγμα το 1211 στην επιβεβαίωση των δικαιωμάτων πόλης επί τού Στρασβούργου από τον αυτοκράτορα Όθωνα Δ΄ Βίτελσμπαχ. Το 1224 συνόδευσε τον Ερρίκο Ζ΄ (από τον Οίκο του Λουξεμβούργου) στην Τουλ για διαπραγματεύσεις με τον βασιλιά Λουδοβίκο Η΄ της Γαλλίας.

Στο οικόσημό του, ο κόμης Ερρίκος Α΄ υιοθέτησε έναν λέοντα, σε αναγνώριση της καταγωγής του από το Ζάαρμπρυκεν. Ωστόσο, ήταν κόκκινο με μπλε γλώσσα σε χρυσό πεδίο, όπως συμβαίνει σήμερα στο οικόσημο της πόλης Τσβάιμπρυκεν.

## Οικογένεια
Ο Ερρίκος νυμφεύτηκε την Έντβιχ της Λωρραίνης, κόρη του Φρειδερίκου Α΄ δούκα της Λωρραίνης. Απέκτησε δύο παιδιά. Η κόρη τους Αγνή, παντρεύτηκε τον Λουδοβίκο κόμη του Ζάαρβερντεν, και ο γιος τους, Ερρίκος, με το παρωνύμιο «Ερρίκος ο Επιχειρηματολογικός» (*Heinrich der Streitbare*), ήταν ο διάδοχός του ως κόμης του Τσβάιμπρυκεν.

Με την ίδρυση της κομητείας ξεκίνησε η δυναστεία των Βαλραμιδών του Τσβάιμπρυκεν.

## Στη Λογοτεχνία
* Versuch einer geographisch-historisch-statistischen Beschreibung des kön. κόλπος. Rheinkreises dermalen Pfalz, Michael Frey, 1837.

## Παραπομπές

Κατηγορία:Κόμητες της Αγίας Ρωμαϊκής Αυτοκρατορίας
Κατηγορία:Οίκος του Ζάαρμπρυκεν
Διοργανώσεις Ε.Π.Σ. Πειραιά 2025–26

Για την **αγωνιστική περίοδο 2025–26**, η Ένωση Ποδοσφαιρικών Σωματείων Πειραιά είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στην Περιφερειακή Ενότητα Πειραιά.

## Πρωτάθλημα
Η δομή του πρωταθλήματος της Ε.Π.Σ. Πειραιά για την αγωνιστική περίοδο 2025–26 είναι η εξής:

* Α΄ Κατηγορία
** 1ος Όμιλος
** 2ος Όμιλος
* Β΄ Κατηγορία
** 1ος Όμιλος
** 2ος Όμιλος
* Γ΄ Κατηγορία
** 1ος Όμιλος
** 2ος Όμιλος

### Α Κατηγορία
To πρωτάθλημα θα διεξαχθεί σε δύο ομίλους των 13 ομάδων έκαστος.

Η Πρωταθλήτρια ομάδα κάθε ομίλου ανέρχεται απευθείας στην Γ΄ Εθνική

Υποβιβάζονται 2 ομάδες από κάθε όμιλο και επιπλέον ομάδα ανάλογα από τον υποβιβασμό ή μη από την Γ΄ Εθνική

Απευθείας υποβιβάζεται η τελευταία ομάδα κάθε ομίλου της Κανονικής διάρκειας & η τελευταία ομάδα μετά τους αγώνες play-out που θα ακολουθήσουν (διπλοί αγώνες οι ομάδες μεταφέρουν τους βαθμούς της Κ.Δ. κατά το ήμισυ)

Σημειώσεις :

1) Ο Καραβάς έχει αποχωρήσει από το πρωτάθλημα πριν την έναρξη του.

### Β Κατηγορία
To πρωτάθλημα θα διεξαχθεί σε δύο ομίλους των 13 ομάδων έκαστος

Ανέρχονται στην Α΄Κατηγορία τέσσερεις ομάδες

Η Πρωταθλήτρια ομάδα κάθε ομίλου ανέρχεται απευθείας στην Α’ Κατηγορία, ενώ οι ομάδες που θα τερματίσουν στην 2η, 3η 4η 5η θέση θα διεκδικήσουν μία ακόμη θέση ανόδου (διπλοί αγώνες οι ομάδες μεταφέρουν τους βαθμούς της Κ.Δ. κατά το ήμισυ).

Υποβιβάζονται 2 ομάδες από κάθε όμιλο στην Γ΄ Ερασιτεχνική Κατηγορία και επιπλέον ομάδα ανάλογα από τον υποβιβασμό ή μη από την Γ΄ Εθνική

Απευθείας υποβιβάζεται η Τελευταία ομάδα κάθε ομίλου της Κανονικής διάρκειας & η τελευταία ομάδα μετά τους αγώνες play-out που θα ακολουθήσουν( διπλοί αγώνες οι ομάδες μεταφέρουν τους βαθμούς της Κ.Δ. κατά το ήμισυ)

### Γ Κατηγορία
Το πρωτάθλημα θα διεξαχθεί σε 2 ομίλους (ένας όμιλος με 12 ομάδες κι ένας όμιλος με 11 ομάδες).

Δήλωσαν συμμετοχή 13 ομάδες & 10 Β΄ Ομάδες

Η Πρωταθλήτρια και η Δευτεραθλήτρια ομάδα κάθε ομίλου ανέρχονται απευθείας στην Β΄ Κατηγορία.

Οι Β΄ Ομάδες, έχουν δικαίωμα ανόδου υπό την προϋπόθεση ότι η κύρια ομάδα τους δεν θα αγωνίζεται στην ίδια Κατηγορία.

Σε τέτοια περίπτωση την άνοδο θα κερδίζει η αμέσως επόμενη βαθμολογικά ομάδα.

## Παραπομπές


## Εξωτερικοί σύνδεσμοι

* 

Κατηγορία:Εγχώρια ποδοσφαιρικά κύπελλα 2025-2026
Κατηγορία:Εγχώρια ποδοσφαιρικά πρωταθλήματα 2025–2026
Κατηγορία:Ε.Π.Σ. Πειραιώς
Μουχαμάντ Αχμέτ Μιφτάχ

Ο **Μουχαμάντ Αχμέντ Μιφτάχ** (*Muhammad Ahmed Miftah
*, ''' (γενν. 1967) είναι Υεμενίτης πολιτικός που υπηρετεί ως προσωρινός πρωθυπουργός του Ανώτατο Πολιτικό Συμβούλιο από τις 30 Αυγούστου 2025. Έγινε προσωρινός πρωθυπουργός του Ανώτατου Πολιτικού Συμβουλίου μετά τον θάνατο του προηγούμενου πρωθυπουργού Αχμέτ αλ-Ραχάουι  σε ισραηλινή αεροπορική επιδρομή στις 28 Αυγούστου. Ο Μιφτάχ είχε προηγουμένως υπηρετήσει ως αντιπρόεδρος της κυβέρνησης αλλά θεωρούνταν πιο ισχυρός από τον Αλ-Ραχάουι.

## Ζωή και σταδιοδρομία
Ο Μιφτάχ γεννήθηκε το 1967 στην περιφέρεια αλ-Χαϊμάχ του κυβερνείου της Σαναά. Ο Μιφτάχ είναι ένας επιφανής κληρικός, λόγιος και νομικός του κλάδου Ζαϊντί του σιιτικού Ισλάμ, στον οποίο ανήκουν οι Χούθι.

Κατά τη διάρκεια της εξέγερσης των Χούθι στο κυβερνείο της Σααντά, εξέφρασε δημόσια την καταδίκη των ενεργειών της κυβέρνησης στη σύγκρουση. Τον Σεπτέμβριο του 2004 συνελήφθη ενώ ηγείτο της προσευχής στο Μεγάλο Τζαμί αλ-Ραουντάχ στη Σαναά. Κατηγορήθηκε μαζί με έναν άλλο Ζαϊντί κληρικό για υποστήριξη των Χούθι και συνωμοσία για την ανατροπή της τοπικής κυβέρνησης, χρησιμοποιώντας μια ομάδα-βιτρίνα που ονομάζεται Οργάνωση Νεολαίας της Σαναά για να το πετύχουν. Και οι δύο αμφισβήτησαν τους ισχυρισμούς και υποστήριξαν ότι είχαν μόνο υπερασπιστεί την ειρηνική διαφωνία. Ο Μιφτάχ καταδικάστηκε σε οκτώ χρόνια φυλάκισης τον Μάιο του 2005 για "έκδοση επαφών με το κράτος του Ιράν με σκοπό να βλάψει τη διπλωματική και πολιτική θέση της Υεμένης", αλλά έλαβε χάρη από τον πρόεδρο Αλί Αμπντουλάχ Σαλέχ τον Μάιο του 2006. Ως μέλος του Αλ-Χακκ, συνελήφθη ξανά το 2008.

Ως μέρος ενός κυβερνητικού ανασχηματισμού, στις 10 Αυγούστου 2024 ονομάστηκε Πρώτος Αντιπρόεδρος της κυβέρνησης της Αλλαγής και της Κατασκευής που συνδέεται με τους Χούθι. Στις 30 Αυγούστου 2025 ορκίστηκε πρωθυπουργός, αφού ο προκάτοχός του, Αχμέτ αλ-Ραχάουι, σκοτώθηκε σε ισραηλινό χτύπημα.

## Παραπομπές


Κατηγορία:Πρωθυπουργοί της Υεμένης
Χρυσόστομος Ηρακλείου

Ο **Χρυσόστομος** είναι οικισμός αλλά και παραλία της Κρήτης στην Περιφερειακή Ενότητα Ηρακλείου και τον Δήμο Φαιστού. 

## Γεωγραφικά - ιστορικά στοιχεία
Ο Χρυσόστομος βρίσκεται στα νότια παράλια του νησιού και το Λιβυκό Πέλαγος σε υψόμετρο 80 μέτρα. Απέχει περίπου 23 χιλιόμετρα Ν.-ΝΔ. από τις Μοίρες και χιλιόμετρα 32 Ν. από το Τυμπάκι. Στα νοτιοδυτικά και σε 3 χιλιόμετρα είναι οι Καλοί Λιμένες, ανατολικά τα Πλατιά Περάσματα και νότια η νησίδα Τράφος. Η ονομασία του οφείλεται στον ερειπωμένο ναό του Αγίου Ιωάννη του Χρυσόστομου ο οποίος είναι σε πανοραμική τοποθεσία πάνω από την ομώνυμη παραλία. Αποτελεί τουριστικό προορισμό της περιοχής, γνωστό για την παραλία του. Πιθανολογείται ότι εδώ ήταν η αρχαία πόλη Λασαία, ένα από τα σημαντικότερα λιμάνια της Γόρτυνας που υπήρξε η μεγαλύτερη πόλη της Ρωμαϊκής Κρήτης. 

## Διοικητικά στοιχεία
Απογράφεται επίσημα ως ξεχωριστός οικισμός για πρώτη φορά το 1991 στην κοινότητα Πηγαϊδακίων. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Πηγαϊδακίων, που υπάγεται στη Δημοτική Ενότητα Μοιρών του Δήμου Φαιστού και σύμφωνα με την απογραφή 2021 απογράφησαν 50 κάτοικοι ενώ με αυτήν του 2011 είχε 52. 
## Εξωτερικοί σύνδεσμοι

* Η αρχαία Λασαία και οι λιμενικές εγκαταστάσεις της κοντά στους Καλούς Λιμένες στον ιστότοπο https://www.e-storieskritis.gr/ 

## Παραπομπές


Χρυσόστομος
Χρυσόστομος
Γιόχαν Κρίστοφ Μπαχ (1673-1727)

Ο **Γιόχαν Κρίστοφ Μπαχ** (γερμ. *Johann Christoph Bach,* γεν. Ερφούρτ, βαπτ. 13 Ιανουαρίου 1673, θ. Γκέρεν, τάφηκε 30 Ιουλίου 1727) ήταν γερμανός μουσικός, γιος του Γιόχαν Κρίστιαν Μπαχ, που υπήρξε και δάσκαλός του. Φοίτησε στο γυμνάσιο του Ερφούρτ και διετέλεσε αρχικά Κάντορας στην πόλη Νίντερτσίμερν, κοντά στη Βαϊμάρη, και αργότερα, Κάντορας και οργανίστας στην εκκλησία του Αγίου Θωμά στη γενέτειρά του. Εκεί παρέμεινε την περίοδο 1695 - 1698, και κατόπιν εργάστηκε στο Γκέρεν (Gehren). Συνέταξε ένα βιβλίο για το εκκλησιαστικό όργανο και συλλογή έργων των Γιόχαν Πάχελμπελ, Γιόχαν Κάσπαρ Φρίντριχ Φίσερ, και άλλων μεγάλων δασκάλων του 17ου αιώνα, καθώς και δικές του συνθέσεις. 

## Παραπομπές


## Πηγές

* Wolff, C.; Emery W.; Helm, E. E.; Warburton E. & Derr, E. S. (1993). *Die Bach-Familie*. Stuttgart; Weimar: Metzler
Πόλεμος Διαδοχής του Χέλρε

Ο Α΄ **Πόλεμος της Διαδοχής του Χέλρε** ήταν μία μάχη για τον θρόνο του δουκάτου του Χέλρε, που μαινόταν μεταξύ 1371 και 1379.

Ο πόλεμος ξεκίνησε όταν Ρέγκιναλντ Γ΄ δούκας του Χέλρε απεβίωσε χωρίς απογόνους το 1371. Ο αδελφός του Εδουάρδος, ο οποίος είχε σκοτωθεί στη μάχη του Μπέσβαϊλερ νωρίτερα την ίδια χρονιά, επίσης δεν άφησε απογόνους. Οι διεκδικητές του δουκικού θρόνου ήταν οι ετεροθαλείς αδελφές τους: η Ματθίλδη, η οποία ήταν παντρεμένη με τον Ιωάννη Β΄ των Σατιγιόν κόμη του Μπλουά, και η Μαρία, σύζυγος του Γουλιέλμου Β΄ δούκα του Γύλιχ και μητέρα του Γουλιέλμου Α΄ δούκα του Γύλιχ, εκ μέρους του οποίου διεκδίκησε τον θρόνο του Χέλρε. 

Οι κάτοικοι του Γκέλντερ του 14ου αιώνα ήταν χωρισμένοι σε δύο παρατάξεις:

* Οι οπαδοί του Χέεκερεν (***Heeckerens)*** υποστήριζαν τη Mατθίλδη, και είχαν επικεφαλής τον Frederik van Heeckeren van der Eze (1320-1386).
* Οι  οπαδοί του Μπρόνκχορστ (***Bronckhorsters)*** υποστήριξαν τον Γουλιέλμο Β΄, και τους ηγήθηκε ο Gijsbert V van Bronckhorst (1328-1356).

Ο πόλεμος διήρκεσε οκτώ χρόνια, με τη Μαρία και τους υποστηρικτές της να αναδεικνύονται νικητές και τον γιο της Μαρίας, Γουλιέλμο Α΄, να γίνεται δούκας και του Χέλρε.

## Χρονολόγιο

* Το 1372, η φατρία του Μπρόνκχορστ πραγματοποιεί επιδρομές στο Sticht Utrecht, πιθανώς επειδή ο επίσκοπος της Ουτρέχτης Άρνολντ Β΄ του Χορν είχε ενωθεί με τους εχθρούς τους. Στη μάχη κοντά στο Χέερεβαρντεν, η φατρία του Μπρόνκχορστ ηττάται.
* Το 1372, ο Γκόζεβαϊν φαν Βάρικ, εξάδελφος της Ματθίλδης και της Μαρίας, κατακτά το Τίελ την άνοιξη του τρέχοντος έτους. Καθ' όλη τη διάρκεια του έτους, οι αγώνες συνεχίζονται μέσα στην πόλη.
* 1372/73, τα στρατεύματα του Άρνολντ Β΄ του Χόρνε κατακτούν το Harderwijk για λογαριασμό της Mατθίλδης.
* 1373, ο σύζυγος της Ματθίλδης, Ιωάννης Β΄ κόμης του Μπλουά, ξεκινά την πολιορκία του Φένλο .
* 1374, ο Reinoud I van Brederode κατακτά το Tίελ για λογαριασμό της Mατθίλδης.
* Το 1376, οι ηγέτες της φατρίας Μπρόνκχορστ δέχονται ενέδρα και συλλαμβάνονται αιχμάλωτοι κοντά στο Όστερμπεκ.
* 1377, ο αυτοκράτορας Κάρολος Δ΄ της Γερμανίας αναθέτει το δουκάτο στον γιο της Μαρίας.
* 1378, ξεκινά η μάχη του Τίελ.
* 1378, στη μάχη κοντά στο Gennep οι φατρίες Heeckeren και Bronckhorst έρχονται αντιμέτωπες μεταξύ τους.
* Το 1379, το χωριό Ζενουβάινεν με την εκκλησία και το αβαείο του καταστρέφονται από την φατρία Μπρόνκχορστ.
* Το 1379, στις 24 Μαρτίου δόθηκε η τελευταία μάχη κοντά στο Χέννεπελ. Η Ματθίλδη ηττήθηκε από τα στρατεύματα του Γύλιχ, και παραιτήθηκε από τα δικαιώματά της στο δουκάτο.

## Αναφορές

Κατηγορία:Πόλεμοι της Αγίας Ρωμαϊκής Αυτοκρατορίας
Δολοφονία της Ιρίνα Ζαρούτσκα

Η **δολοφονία της Ιρίνα Ζαρούτσκα** έλαβε χώρα στις 22 Αυγούστου 2025, στον σταθμό του ηλεκτρικού East/West Boulevard στη γραμμή Lynx Blue Line στο Σάρλοτ της Βόρειας Καρολίνας, στις Ηνωμένες Πολιτείες. Η Ζαρούτσκα, πρόσφυγας από την Ουκρανία που είχε εγκαταλείψει τη χώρα της λόγω της ρωσικής εισβολής, μαχαιρώθηκε θανάσιμα. Ο Αφροαμερικανός Ντεκάρλος Μπράουν , ο δράστης, συνελήφθη κατά την αποβίβαση από τον συρμό και κατηγορήθηκε για φόνο εκ προθέσεως.

Η δολοφονία είχε διεθνή κάλυψη λόγω του καθεστώτος της Ζαρούτσκα ως πρόσφυγα που αναζητούσε ασφάλεια στις ΗΠΑ, προκάλεσε δημόσια δήλωση από τη δήμαρχο του Σάρλοτ, Βάι Λάιλς, ενώ τα πλάνα της δολοφονίας προκάλεσαν οργή στα μέσα κοινωνικής δικτύωσης, οδηγώντας σε συζητήσεις σχετικά με την ασφάλεια των μεταφορών, την επιβολή των κομίστρων και τα κενά στα συστήματα ποινικής δικαιοσύνης και ψυχικής υγείας.

## Ιστορικό
Η Ιρίνα Ζαρούτσκα, 23 ετών, γεννήθηκε στο Κίεβο της Ουκρανίας. Με την οικογένειά της μετανάστευσαν στις Ηνωμένες Πολιτείες το 2022, διαφεύγοντας από τον πόλεμο που προκλήθηκε από τη ρωσική εισβολή. Η οικογένειά της εγκαταστάθηκε στη Σάρλοτ, Βόρεια Καρολίνα.

Ο Ντεκάρλος Μπράουν, 34 ετών, είχε ιστορικό ποινικών καταδικών για ληστεία με όπλο, διάρρηξη και κλοπή, καθώς και προηγούμενες κατηγορίες για επίθεση και κατάχρηση του συστήματος κλήσης 991.

## Η δολοφονία
Στις 22 Αυγούστου 2025, η Ζαρούτσκα βρισκόταν στον σταθμό South End. Κάμερες παρακολούθησης έδειξαν τον δράστη να τη μαχαιρώνει τρεις φορές, μία από τις οποίες στον λαιμό. Ο δράστης συνελήφθη αμέσως μετά την αποβίβαση από τον συρμό, ενώ η Ζαρούτσκα πέθανε επί τόπου. Ο δράστης κατηγορήθηκε για φόνο εκ προμελέτης.

## Αντίκτυπος
Η δολοφονία προκάλεσε ανησυχία για την ασφάλεια στη Lynx Blue Line και προκάλεσε συζητήσεις σχετικά με την εφαρμογή μέτρων ασφαλείας στις δημόσιες συγκοινωνίες. Δημοτικοί αξιωματούχοι και η δήμαρχος κάλεσαν σε αυστηρότερη επιτήρηση και ενίσχυση του προσωπικού ασφαλείας στα τρένα και στους σταθμούς. Τα πλάνα της δολοφονίας προκάλεσαν έντονη αντίδραση στα κοινωνικά δίκτυα, ενώ η υπόθεση προσέλκυσε εθνική και διεθνή προσοχή.

Μετά τη δολοφονία, η αστυνομία και το Charlotte Area Transit System (CATS) δεσμεύτηκαν για αυστηρότερους ελέγχους εισιτηρίων, εγκατάσταση νέων μηχανισμών επικύρωσης εισιτηρίων και ενίσχυση του προσωπικού ασφαλείας. Η υπόθεση έθεσε επίσης υπό αμφισβήτηση τα κενά στο σύστημα ψυχικής υγείας και ποινικής δικαιοσύνης της κομητείας Mecklenburg, με δημόσιες συζητήσεις για το πώς τα δικαστήρια διαχειρίζονται κατηγορουμένους με σοβαρά ψυχικά προβλήματα.

Η υπόθεση έγινε αντικείμενο πολιτικών σχολίων στις ΗΠΑ και στο εξωτερικό, με συζητήσεις για την ασφάλεια των μεταφορών και την αποτελεσματικότητα των συστημάτων δικαιοσύνης. Υπουργοί και αξιωματούχοι δήλωσαν ότι η δολοφονία υπογράμμισε την ανάγκη για αυστηρότερη επιτήρηση των δημόσιων συγκοινωνιών και βελτίωση της ασφάλειας.

## Παραπομπές


Κατηγορία:Δολοφονίες
Κατηγορία:Δολοφονίες στις Ηνωμένες Πολιτείες
Κατηγορία:2025
Εξέγερση στο Νεπάλ (2025)

Η **Εξέγερση στο Νεπάλ (2025)** ξέσπασε στις 8 Σεπτεμβρίου 2025 στην πρωτεύουσα Κατμαντού του Νεπάλ, όταν χιλιάδες νέοι, κυρίως της γενιάς Ζ, διαμαρτυρήθηκαν για την κυβερνητική απόφαση να απαγορεύσει τη λειτουργία μεγάλων κοινωνικών δικτύων που δεν ήταν εγγεγραμμένα στο Μητρώο Επικοινωνιών.

## Αίτια
Το ξέσπασμα της εξέγερσης ήταν προϊόν συσσωρευμένης οργής απέναντι στη διαφθορά, τον νεποτισμό και την κοινωνική ανισότητα. Σε TikTok, Instagram και X, οι ετικέτες #NepoBaby και #NepoKids έγιναν viral, συνοδευόμενες από φωτογραφίες παιδιών πολιτικών σε διακοπές σε πανάκριβα θέρετρα, ντυμένα με Gucci και Louis Vuitton, πίνοντας σαμπάνιες και οδηγώντας πολυτελή αυτοκίνητα, την ώρα που η νεολαία του Νεπάλ μεταναστεύει μαζικά για εργασία σε επικίνδυνες συνθήκες στο εξωτερικό.

Η απόφαση της κυβέρνησης να μπλοκάρει το Facebook, το X (twitter) και το YouTube θεωρήθηκε από μεγάλο μέρος του πληθυσμού ως απόπειρα λογοκρισίας. Η κίνηση αυτή προκάλεσε μαζικές συγκεντρώσεις, με επίκεντρο φοιτητές και νέους ακτιβιστές.

## Εξέλιξη
Οι διαδηλώσεις κλιμακώθηκαν ραγδαία. Η αστυνομία άνοιξε πυρ εναντίον διαδηλωτών, με αποτέλεσμα τουλάχιστον 19 νεκρούς και εκατοντάδες τραυματίες. Επίσημα, μέχρι και τις 14 Σεπτεμβρίου 2025, ο αριθμός των νεκρών από τις διαμαρτυρίες είχε φτάσει τους 72, συμπεριλαμβανομένων 59 διαδηλωτών, 10 κρατουμένων και 3 αστυνομικών, αλλά σύμφωνα με τα ειδησεογραφικά πρακτορεία οι νεκροί είναι πολύ περισσότεροι. 

Πλήθος κυβερνητικών κτιρίων καταστράφηκαν από πυρκαγιές, μεταξύ των οποίων το κοινοβούλιο, το Ανώτατο Δικαστήριο, το διοικητικό συγκρότημα *Singha Durbar* και το Προεδρικό Μέγαρο.

## Θύματα πολιτικών προσώπων
Η Ρατζγιαλάκσμι Τσιτράκαρ, σύζυγος του πρώην πρωθυπουργού Τζάλα Νατ Χανάλ, υπέκυψε στα εγκαύματα που υπέστη όταν το σπίτι της πυρπολήθηκε από διαδηλωτές.  
Ο πρώην πρωθυπουργός Σερ Μπαχαδούρ Ντεούμπα και η οικογένειά του δέχθηκαν επίσης επίθεση, με ζημιές στην οικία τους.

## Πολιτικές εξελίξεις
Μετά τα γεγονότα, ο πρωθυπουργός Χάτζα Πρασάντ Σαρμά Όλι ανακοίνωσε την παραίτησή του.  
Επεβλήθη απαγόρευση κυκλοφορίας στην Κατμαντού, ενώ το διεθνές αεροδρόμιο της πόλης έκλεισε προσωρινά. Η διακεκριμένη νομικός Σούσιλα Κάρκι ανέλαβε τα καθήκοντά της ως προσωρινή πρωθυπουργός του Νεπάλ την Κυριακή 14 Σεπτεμβρίου 2025.

## Παραπομπές


Κατηγορία:Ιστορία του Νεπάλ
Κατηγορία:Εξεγέρσεις ανά χώρα
Ισραηλινός βομβαρδισμός των αρχηγείων της Χαμάς στην Ντόχα

Στις 9 Σεπτεμβρίου 2025, στο πλαίσιο του πολέμου στη Γάζα, αναφέρθηκαν εκρήξεις στο αρχηγείο της Χαμάς στη Ντόχα, την πρωτεύουσα του Κατάρ. Οι Ισραηλινές Ένοπλες Δυνάμεις (IDF) δήλωσαν ότι προκλήθηκαν από ισραηλινή επιδρομή που στόχευε την ηγεσία της Χαμάς με έδρα την πόλη. Η επιχείρηση φέρεται να είχε την κωδική ονομασία Pisgat HaEsh (εβραϊκά: פסגת האש, κυριολεκτικά «Σύνοδος Κορυφής της Φωτιάς»). Σύμφωνα με αναφορές, οι στόχοι περιελάμβαναν αρκετά ανώτερα στελέχη της Χαμάς: τον Khalil al-Hayya, κορυφαίο ηγέτη στη Γάζα, τον Zaher Jabarin, ο οποίος επιβλέπει τις επιχειρήσεις της Χαμάς στη Δυτική Όχθη, τον Muhammad Ismail Darwish, επικεφαλής του Συμβουλίου Shura, και τον Χάλεντ Μασάλ, τον πρώην γενικό ηγέτη της Χαμάς και νυν επικεφαλής του διεθνούς τμήματός της, διάδοχο του Γιαχία Σινουάρ. Ο Μασάλ και διάφορα στελέχη της Χαμάς αναφέρονται ως νεκρά.

## Παραπομπές


Κατηγορία:Χαμάς
Κατηγορία:Ισραηλινοπαλαιστινιακή σύγκρουση
Κατηγορία:Γεγονότα το 2025
Κατηγορία:Γεγονότα στο Κατάρ
Κατηγορία:Συγκρούσεις το 2025
Ομάδα

Μία **ομάδα** είναι ένα σύνολο ατόμων που συνεργάζονται για να πετύχουν τον στόχο τους.

Όπως ορίζει η καθηγήτρια Λι Τόμσον της Σχολής Διοίκησης Kellogg, *«μια ομάδα είναι ένα σύνολο ανθρώπων που είναι αλληλεξαρτώμενοι ως προς τις πληροφορίες, τους πόρους, τις γνώσεις και τις δεξιότητες, και που επιδιώκουν να συνδυάσουν τις προσπάθειές τους για την επίτευξη ενός κοινού στόχου»*.

Ένα σύνολο ατόμων δεν αποτελεί απαραίτητα ομάδα. Οι ομάδες συνήθως αποτελούνται από μέλη με *συμπληρωματικές* δεξιότητες και παράγουν συνέργεια μέσω ενός συντονισμένου έργου, το οποίο επιτρέπει σε κάθε μέλος να μεγιστοποιήσει τα δυνατά του σημεία και να ελαχιστοποιήσει τις αδυναμίες του.

## Παραπομπές

Κατηγορία:Κοινωνιολογία
Υδροξοκοβαλαμίνη

δεξιά|μικρογραφία|Η υδροξοκοβαλαμίνη σε τυποποιημένες συνθήκες με μορφή κοκκινωπών κρυστάλλων.
δεξιά|μικρογραφία|Ενέσιμη υδροξοκοβαλαμίνη (1000 μg/ ml) ως κόκκινο υγρό διάλυμα για υποδόρια ένεση.

Η **υδροξοκοβαλαμίνη** (*αγγλ*. *hydroxocobalamin*), γνωστή kai ως **βιταμίνη B12a**, είναι μία μορφή της βιταμίνης B12 που βρίσκεται σε τροφές και χρησιμοποιείται ως συμπλήρωμα διατροφής. 

Ως συμπλήρωμα χρησιμοποιείται για τη θεραπεία της περιοδικής ή χρόνιας ανεπάρκειας σε βιταμίνη B12, περιλαμβανομένης της κακοήθους αναιμίας. Άλλες χρήσεις περιλαμβάνουν τη θεραπεία της δηλητηρίασης από κυανιούχες ενώσεις, της ατροφίας του οπτικού νεύρου τύπου Leber και της τοξικής αμβλυωπίας. Η χορήγηση γίνεται με ένεση είτε ενδομυϊκά είτε ενδοφλεβίως, καθώς και από το στόμα σε μορφή δισκίου ή υπογλώσσια.

Η υδροξοκοβαλαμίνη αποτελεί φυσική μορφή της βιταμίνης B12 και μέλος της οικογένειας των κοβαλαμινών. Απαντάται τόσο στο ωμό όσο και στο μαγειρεμένο βοδινό κρέας, μαζί με άλλες μορφές κοβαλαμινών. Η υδροξοκοβαλαμίνη, όπως και άλλες μορφές της βιταμίνης B12, είναι απαραίτητη για τη σύνθεση DNA στον ανθρώπινο οργανισμό.

Η υδροξοκοβαλαμίνη απομονώθηκε για πρώτη φορά το 1949. Είναι καταχωρημένη στο Πρότυπο κατάλογο βασικών φαρμάκων του Παγκόσμιου Οργανισμού Υγείας. Η υδροξοκοβαλαμίνη είναι διαθέσιμη και ως γενόσημο φάρμακο. Εργαστηρικά συντίθεται χρησιμοποιώντας   διάφορους τύπους βακτηρίων.

## Παρενέργειες
Οι ανεπιθύμητες ενέργειες είναι γενικά λίγες. Μπορεί να περιλαμβάνουν διάρροια, ναυτία, εξάψεις, κνησμό, χαμηλά επίπεδα καλίου στο αίμα, αλλεργικές αντιδράσεις και υψηλή αρτηριακή πίεση. Οι συνήθεις δόσεις θεωρούνται ασφαλείς κατά την εγκυμοσύνη. Δεν έχουν αναφερθεί περιπτώσεις υπερδοσολογίας ή τοξικότητας με τη χρήση του φαρμάκου.

## Δείτε επίσης
* Βιταμίνη Β12

## Παραπομπές


Κατηγορία:Βασικά Φάρμακα του Παγκόσμιου Οργανισμού Υγείας
Κατηγορία:Τετραπυρρόλια
Κατηγορία:Αντίδοτα